stanford-oval/wikipedia huggingface dataset:
כריסטופר היצ'נס
ביוגרפיה

היצ'נס נולד בפורטסמות'. אביו שירת כקצין בחיל הים המלכותי ובהמשך עבד כמנהל חשבונות. אמו התעקשה שילמד בבתי ספר פרטיים למרות שמעמדם הכלכלי לא היה גבוה. מגיל צעיר מאוד התעניין והתמצא בפוליטיקה.
היצ'נס גדל באנגליה ולמד פילוסופיה, כלכלה ומדע המדינה באוניברסיטאות אוקספורד וקיימברידג'. הושפע מג'ורג' אורוול ותומאס פיין, עליהם גם כתב ביוגרפיות. ביוגרפיה נוספת כתב על תומאס ג'פרסון. הוא הצטרף למפלגת הלייבור, אך סולק ממנה ב-1967, בעקבות תמיכתו של ראש הממשלה הרולד וילסון במלחמת וייטנאם. היצ'נס היה באותה עת טרוצקיסט. בשנות השבעים עבד כעיתונאי בניו סטייטסמן, ותקף בחריפות את הנרי קיסינג'ר (תוך שהוא מאשים אותו ברצח עם), את מלחמת וייטנאם ואת הכנסייה הקתולית.
הוריו התגרשו, ובשנת 1973 התאבדה אמו באתונה שביוון עם בן זוגה. לאחר שהגיע ליוון, הוא גילה עניין במדינה, החל לדווח ממנה, ואף הוציא את ספרו הראשון שעסק בקפריסין. לאחר מות אביו ב-1987, גילה שאמו הסתירה מאביו וממנו שהייתה יהודייה.
ב-1981 היגר לארצות הברית. שם פרסם מאמרי דעה וביקורת ספרות במגזינים שונים, בהם סלייט, The Atlantic ו-Vanity Fair. בספטמבר 2008 היה לעמית מחקר במכון הובר. הוא היה משתתף חשוב בתוכניות אירוח בטלוויזיה וברדיו והפך למרצה מבוקש. בשנת 2005 נבחר על ידי כתבי העת פוריין פוליסי ופרוספקט לאינטלקטואל החמישי בחשיבותו בעולם.
עם השנים, דעותיו של היצ'נס השתנו. על אף שנשאר מרקסיסט, החל להיות יותר ביקורתי כלפי האסלאם הרדיקלי ולהפנות זאת למרכז החשיבה הפוליטית שלו, במיוחד לאחר פרשת הפתווה על ידידו סלמאן רושדי. על אף ביקורתו כלפי האסלאם, תמך בלאומיות הפלסטינית והצהיר שהציונות הייתה טעות אפילו אם לא היה קיים העם הפלסטיני. הוא טען שבמקום לתמוך בציונות, על היהודים לסייע בקידום חילון וביצוע רפורמות בקהילות שלהם וש"אלא אם כן אתה דתי, מה לעזאזל יש לך לחפש באזור ירושלים המורחבת מלכתחילה?". כמו כן הצהיר שלו היה הדבר אפשרי היה מריץ אחורה את הקלטת על מנת למנוע מהרצל להשמיע את הדמגוגיה השקרית בדבר היותה של ארץ ישראל "ארץ ללא עם, לעם ללא ארץ" (אמירה שהשמיע למעשה ישראל זנגוויל). מאידך, תקף את סטפן וולט וג'ון מירשהיימר על ספרם "הלובי הישראלי ומדיניות ארצות הברית" כשהוא טוען נגדם שהתאוריה שלהם "חלקית מטעה וחלקית מבחילה". בנוסף, האשים את חמאס באנטישמיות ולאחר מותו של יאסר ערפאת כינה אותו "רוצח", "מושחת", "דיקטטור" ו"אופורטוניסט".
היצ'נס תמך במלחמת עיראק והוסיף לתמוך בה זמן רב לאחר שהיא נזנחה על ידי רוב תומכיה. בערוב ימיו נחשב לאחד מחברי ה"נִצים הליברלים", קבוצה של אנשי שמאל אשר בניגוד לאנשי שמאל מסורתיים מתנגדים לעמדות אנטי אמריקניות (נצים ליברליים אחרים הם נורמן גראס, ניק כהן ופול ברמן).
בשנת 2010, פרסם היצ'נס אוטוביוגרפיה אינטלקטואלית בשם "היטץ'-22" (משחק מילים באנגלית על "מלכוד 22"). כן השתתף בשנה זו בפולמוס פומבי עם ראש ממשלת בריטניה לשעבר, טוני בלייר.
ב-15 בדצמבר 2011 נפטר מסיבוכים של דלקת ריאות שנגרמו כתוצאה ממחלת סרטן הוושט ממנה סבל.
להיצ'נס שני ילדים מאשתו הראשונה ומנישואיו השניים הוא אב לבת.
דעותיו של היצ'נס בנושאי דת

היצ'נס דגל באתאיזם ושלל את קיומו של כל אל ואת נכונותה של כל דת. ספרו "אלוהים אינו גדול" (משחק מילים על התרגום לאנגלית של הברכה הערבית 'אללה אכבר') הפך לרב-מכר והציב אותו בחזית של האתאיסטים החדשים, ביחד עם ריצ'רד דוקינס, דניאל דנט וסם האריס. הספר תורגם לעברית וראה אור בהוצאת כנרת זמורה-ביתן בשנת 2009. ספר קודם של היצ'נס, "התנוחה המסיונרית", תקף את האם תרזה. היצ'נס שילב בין דעותיו הניציות והאתאיזם שלו בהגנתו על אייאן חירסי עלי, ההולנדית ממוצא סומלי אשר כפרה באסלאם, ואשר חייה הועמדו בסכנה כתוצאה מכפירתה.
היצ'נס ממקד את ביקורתו בדתות התאיסטיות בארבעה הסברים שלדעתו מהווים את ההצדקה שבאמונה:
הדת כהסבר לתופעות טבע – היצ'נס רואה את הדת כשלב בהתפתחות האדם, בתקופה שבה לא היו למין האנושי הבנה בשאלות כגון מהי הארץ – דיסק או כדור, מהם הגורמים למחלות, כיצד נוצר האדם ועוד. האדם הוא יצור המבקש פתרונות, וגם פתרון שגוי עדיף בעיני האדם על חוסר הידיעה. הדת היא התשובה הנוחה אך השגויה לשאלות עליהן לא מצאה האנושות תשובה בעת ההיא. בעקבות המהפכה המדעית, עם ההבנה שקיבלה האנושות הודות למדע, אנו יודעים כי היקום לא נוצר למען האדם - האדם מאכלס שטח זעיר מן היקום ואדם נוצר כחלק מתהליך האבולוציה בן מיליארדי השנים. לפיכך אין עוד תועלת בהעמדת פנים שעל ידי סגידה לישות על טבעית בני האדם יכולים לשנות את גורלם. העמדת הפנים הזאת מרעילה לדעתו של היצ'נס את הדיון הציבורי והמחקרי. לא פלא, לכן, שהדת התנגדה לכל התקדמות משמעותית במחקר מימי גלילאו גליליי ועד לחקר תאי הגזע בימינו. הדת תמיד תתרץ את התנגדותה למחקר בטענה שהמחקר חותר תחת חוקי הטבע.
הקשר בין מוסר לאלוהים – על פי אנשי הדת קיומו של מוסר תלוי באלוהים אשר נתן לאדם את מצוותיו. היצ'נס טוען כי קיומה של חברה אנושית מחייב התנהגות סולידרית בין בני החברה. כך, אינדיבידואלים החיים בחברה פרימיטיבית נטולת מוסר וקודים חברתיים, יהיו חייבים להמציא קודים שכאלו על מנת לאפשר את הישרדותם. לפיכך כללים כגון לא תגנוב, לא תרצח ולא תענה ברעך עד שקר – אין מקורם בכוח על טבעי אלא מקורם בקודים חברתיים הנחוצים להתגבשותה של חברה. מי שאינם מקבלים את הקודים החברתיים הללו הם או סוציופתים שאינם מבינים מדוע יש להתחשב במישהו פרט להם, או פסיכופתים המפיקים הנאה מסבלם של אחרים. על מנת להבהיר את חוסר החשיבות של הדת להתנהגות מוסרית הציב היצ'נס אתגר לכוהני דת מכל הדתות: "הראו לי מעשה מוסרי שנעשה על ידי אדם דתי ולא היה יכול להיעשות על ידי אדם שאינו דתי". היצ'נס טען כי מעולם לא קיבל תשובה טובה לאתגר זה. לעומת זאת, ישנן דוגמאות רבות למקרים בהם דת גרמה לאנשים לנהוג בחוסר מוסריות משווע כלפי אנשים אחרים.
הפחד מן החירות – סיבה מרכזית לקיומן של דתות, לדעת היצ'נס, היא הפחד מן החופש הטבוע באדם, פחד הבא לידי ביטוי ברצון שיחליטו עבורו מה לעשות - השאיפה לדמות אב מגן, מחנך ומעניש. הדת, לפי תפיסה זאת, היא ביטוי לרצון להיות עבד – ישות על טבעית בעלת כוונות טובות המשגיחה עלינו מרגע ההפריה ועד עולם, ישות המורה לנו על הדרך הנכונה לפעול והמרשיעה אותנו אפילו על פשעי מחשבה.
האסתטיקה שבדת – בימי הביניים ובראשית העת החדשה היו הכנסיות והטקסים שנוהלו בהן, המוקד היחידי עבור רובו הגדול של הציבור לאסתטיקה וריגוש. אך בימינו, כאשר אנו מסוגלים בעזרת טלסקופ חלל לצפות למרחק מיליארדי שנות אור לחלל, ובעזרת מיקרוסקופים אנו מסוגלים לצפות במולקולות יחידות, אנו רואים כי יופיו של עולם הטבע גדול כל כך עד כי אין עוד צורך בגירוי אסתטי של סיפורי הסנה הבוער, או בגיבובי האסטרולוגיה.
דעותיו של היצ'נס בנושאי דת > תערו של היצ'נס

תערו של היצ'נס הוא תער אפיסטמולוגי שטוען שנטל ההוכחה בדיון הוא על מי ששוטח את הטענה. אם הצד הנושא בנטל לא מימש את חובת ההוכחה שעליו, טענתו לא מבוססת והצד השני לא צריך להתווכח איתה. השם, שמטרתו ככל הנראה להשמע כמו עקרון תערו של אוקאם, הומצא על ידי היצ'נס שכתב בשנת 2003: "מה שניתן לטעון ללא הוכחות ניתן גם להפריך ללא ראיות". תערו של היצ'נס הוא למעשה תרגום של משפט לטיני, בו עשו שימוש רב מאז תחילת המאה ה־19, אך העיבוד של היצ'נס לאנגלית הפך את המשפט למוכר יותר במאה ה־21.
דעותיו של היצ'נס בנושאי דת > גינוי האם תרזה

האם תרזה הייתה נזירה אלבנית שפעלה בכלכותה שבהודו, לכאורה על מנת לסייע ליתומים. היצ'נס טען שהיא רמאית, ולמעשה הייתה תומכת נלהבת בקידום העוני. היא האמינה שעוני הוא מתנה מאלוהים ושהסבל מאציל בני אדם, אך לטענת היצ'נס לא יישמה את אמונותיה על עצמה; היא לקחה מיליוני דולרים מתורמים שונים ברחבי העולם ובכללם משפחת דובליה מהאיטי וממגוון של עשירים מושחתים ברחבי העולם, ובכסף השתמשה כדי לבנות מאות מנזרים על שמה שיהללו אותה ואת פועלה. בכסף לא נעשה שימוש לטובת עניי הודו, לא נבנו בתי ספר מקצועיים, בתי חולים או מוסדות למיגור העוני.
אחרי מותה של תרזה דיווחה אישה מבנגל כי היא הניחה את תמונת הנזירה המנוחה על גידול סרטני ממנו סבלה והגידול נעלם. בהמשך הוכרזה תרזה כמבורכת על ידי האפיפיור. היצ'נס גינה את ההכרזה, אותה תיאר כעידוד לרפואה אלילית ושרלטנית כתחליף לרפואה המערבית המבוססת על הוכחות מדעיות.
ביבליוגרפיה נבחרת > בתרגום לעברית

אלוהים אינו גדול: איך הדת מרעילה את העולם, תרגום: אורי שגיא, הוצאת כנרת זמורה-ביתן דביר, 2009.
ביבליוגרפיה נבחרת > באנגלית

1984  Cyprus. Quartet. Revised editions as Hostage to History: Cyprus from the Ottomans to Kissinger, 1989 (Farrar, Straus & Giroux) and 1997 (Verso). ISBN 978-0-704-32436-7
1987  Imperial Spoils: The Curious Case of the Elgin Marbles. Chatto and Windus (UK)/Hill and Wang (US, 1988) / 1997 UK Verso edition as The Elgin Marbles: Should They Be Returned to Greece? (with essays by Robert Browning and Graham Binns). Reissued and updated 2008 as The Parthenon Marbles: The Case for Reunification, Verso. ISBN 978-0-809-04189-3
1990  Blood, Class, and Nostalgia: Anglo-American Ironies. Farrar, Straus & Giroux. Reissued 2004, with a new introduction, as Blood, Class and Empire: The Enduring Anglo-American Relationship, Nation Books, ISBN 1-56025-592-7
1999 No One Left to Lie To: The Triangulations of William Jefferson Clinton. Verso. Reissued as No One Left to Lie To: The Values of the Worst Family in 2000. ISBN 978-1-859-84736-7
2001 The Trial of Henry Kissinger. Verso. ISBN 1-85984-631-9
2001 Letters to a Young Contrarian. Basic Books. ISBN 0-465-03033-5
2002 Why Orwell Matters, Basic Books ISBN 0-465-03050-5. (US edition)
as UK edition: Orwell's Victory, Allen Lane/Penguin Press. ISBN 0-713-99-584-X
2005 Thomas Jefferson: Author of America. Eminent Lives/Atlas Books/HarperCollins Publishers, ISBN 0-06-059896-4
2006 Thomas Paine's "Rights of Man": A Biography. Books That Shook the World/Atlantic Books, ISBN 1-84354-513-6
2007 God Is Not Great: How Religion Poisons Everything. Twelve/Hachette Book Group USA/Warner Books, ISBN 0-446-57980-7 / Published in the UK as God Is Not Great: The Case Against Religion. Atlantic Books, ISBN 978-1-84354-586-6
2010 Hitch-22 Some Confessions and Contradictions: A Memoir . Hachette Book Group. ISBN 978-0-446-54033-9 (published by Allen and Unwin in Australia in May 2010 with the shorter title: Hitch-22. A Memoir.) ISBN 978-1-74175-962-4
2012 Mortality. Atlantic.
לנקה

| --- | --- |

לנקה מופיעה בפסטיבל Bumbershoot בסיאטל, 2009
 לידה:  19 במרץ 1978 (בת 46) בגה, ניו סאות' ויילס, אוסטרליה
 שם לידה:  לנקה קריפאק
 מוקד פעילות:  ניו יורק 
 תקופת הפעילות:  מ-2008
 עיסוק:  זמרת, כותבת שירים, שחקנית.
 סוגה:  פופ
 כלי נגינה:  פסנתר, חצוצרה.
 חברת תקליטים:  סוני מיוזיק / אפיק רקורדס (2008-2012)   סקיפלונג רקורדס 2013-
 http://lenkamusic.com/
 פרופיל ב-IMDb
 
לנקה קריפאק (באנגלית: Lenka Kripac; נולדה ב-19 במרץ 1978) מוכרת בשם הבמה Lenka, היא זמרת פופ אוסטרלית, מוכרת בעיקר משירה "The Show" מאלבומה הראשון Lenka. השיר "Everything at Once" היה הפסקול של פרסומת הטלוויזיה הרשמית של Windows 8 והפסקול לפרסומת של וולט דיסני.
ביוגרפיה

לנקה היא בתם של אדן וג'ירי קריפאק. אביה, ג'ירי היה חצוצרן צ'כי ואמה הייתה מורה בבית ספר באוסטרליה. לנקה גדלה בעיירת חוף אוסטרלית במדינת ניו סאות' ויילס עד גיל שבע, אז משפחתה עברה לסידני, שם לנקה התחנכה והחלה ללמוד משחק ושירה.
ביוגרפיה > קריירה

כנערה, לנקה למדה משחק בתיאטרון אוסטרלי, שם למדה עם השחקנית קייט בלאנשט. בשנות התשעים, לנקה כיכבה בסדרת הדרמה האוסטרלית G.P. של רשת ABC-TV ושיחקה את דמותה של ונסה קייפק, היא גם הנחתה את התוכנית Cheez TV ושיחקה מספר פרקים בסדרות טלוויזיה אוסטרליות שונות וביניהם קרוב רחוק, Wild Side ,Head Start, ובמלכודת העולמות. היא הופיעה בסרטים האוסטרלים The Dish, Lost Things ובנוסף בהפקות תיאטרון שונות.
לפני שהחלה בקריירת סולו מוזיקלית, לנקה הייתה אחת מחברי הלהקה האלקטרונית Decoder Ring בשני אלבומם הראשונים. בשנת 2007 היא עברה לקליפורניה.
לאחר שאימצה את שמה הפרטי כשם הבמה שלה, לנקה הוציאה לאור את אלבום הסולו הראשון שלה הנושא את שמה ב-24 בספטמבר 2008, האלבום כולל בתוכו את הסינגל "The Show" אשר נבחר להיות הסינגל הראשון ששוחרר מהאלבום. האלבום למקום השיא 142 ברשימת בילבורד 200 האמריקאי. שירה, "Everything at Once" היה הפסקול בפרסומת הטלוויזיה של Windows 8, והפך להצלחה עולמית. סגנון הקול שלה הוא צירוף של פופ והשפעות שונות.
חייה האישיים

לנקה מתגוררת כיום בין סידני לברוקלין, ניו יורק. לנקה נשואה לאמן החזותי ג'יימס גוליבר הנקוק. ב-27 בספטמבר 2011, היא הודיעה שהיא בהריון. במרץ 2012, היא הודיעה ברשתות החברתיות שהולידה את בנה הבכור, קווין.
פילמוגרפיה

| שנה | סרט | תפקיד | הערות |
| --- | --- | --- | --- |
| 1994 | קרוב רחוק | פרנקי ברוקס | 9 פרקים |
| 1995–1997 | במלכודת העולמות | ג'וזי | 5 פרקים |
| 1995–2005 | Cheez TV | מנחה - עצמה |  |
| 1995–1996 | G.P. | ונסה קייפק | 23 פרקים |
| 1997 | Medivac | ניקי קרשו | 3 פרקים |
| 1998 | Wildside | ג'סמין יקבוביץ' | פרק אחד |
| 2000 | The Dish | מארי מקלנטייר |  |
| 2000 | Murder Call | לילי אורלי | פרק אחד |
| 2000 | Above the Law | די אן ויליאמס |  |
| 2001 | Head Start | לוסי סווין | 5 פרקים |
| 2001 | All Saints | ארין שנהאן | פרק אחד |
| 2003 | Lost Things | אמילי |  |
| 2005 | The Alice | סאלי פלמינג |  |
| 2000 | Above the Law | די אן ויליאמס |  |
דיסקוגרפיית אלבומים

2008 - Lenka
2011 - Two
2013 - Shadows
ליאונרד ראוולף

| --- | --- |

 לידה:  21 ביוני 1535 אאוגסבורג, האימפריה הרומית הקדושה 
 פטירה:  15 בספטמבר 1596 (בגיל 61) ואץ, הונגריה 
 ענף מדעי:  ביולוגיה
 מקום לימודים:  אוניברסיטת האלה-ויטנברג  הפקולטה לרפואה של מונפלייה 
 תרומות עיקריות
 חקר צמחי הלבנט   הראשון שהקים עשבייה של צמחי ארץ ישראל
 
ליאונרד ראוולף (בגרמנית: Leonhard Rauwolf; ‏21 ביוני 1535 – 15 בספטמבר 1596) היה רופא, בוטנאי וחוקר טבע גרמני. ידוע בעיקר בתרומתו לידע הבוטני ממסעו ללבנט ומסופוטמיה בשנים 1573–1575. מטרתו העיקרית של המסע הייתה מציאת מקורות חדשים לצמחי מרפא. זמן קצר לאחר שחזר, הקים את העשבייה הראשונה לצמחי האזור והוציא סדרת פרסומים של תאורים בוטניים חדשים. מאוחר יותר הוא פרסם את סיפור המסע והאזורים בהם ביקר.
ליאונרף הוא הבוטנאי הראשון מאז עידן ימי הביניים שביקר בארץ ישראל ופרסם בעשבייה שהקים כ-200 מיני צמחים מהאזור. הוא האירופאי הראשון שתיאר את עכובית הגלגל ואת פולי הקפה שראה בחלב, סוריה.
לטס

| --- | --- |
מטבע לטס
מטבע לטס
 משתמשים:  לטביה לטביה (בעבר)
 ISO 4217:  LVL
 יחידות משנה
 1/100:  סנטימי (santīmi)
 מטבעות ושטרות
 שטרות בשימוש:  5, 10, 20, 50, 100, 500 לאטי
 מטבעות בשימוש:  1, 2, 5, 10, 20, 50 סנטימי, 1 לטס, 2 לטי
 בנק מרכזי
 בנק מרכזי:  הבנק הלאומי של לטביה
  (בלטבית)
 → רובל סובייטי, רובל לטבי אירו ← 
לָאטְס (בלטבית: Lats) היה ההילך החוקי של לטביה מאז עצמאותהּ ב-1991 ועד ל-2013. בשנות עצמאותהּ בין השנים 1918–1940 היה הלטס מטבעהּ הלאומי החל משנת 1922. ב-1 בינואר 2014, הלטס הוחלף באירו כהילך החוקי של לטביה, עם הצטרפותה לגוש האירו.
הלטס הראשון: 1922–1940

הלטס הלטבי הונפק לראשונה בשנת 1922, כאשר התאוששה לטביה מהמשבר הכלכלי שפקד את אירופה כתוצאה ממלחמת העולם הראשונה. הלטס החליף את הרובל הלטבי שהונפק ב-1919 בשער המרה של לטס אחד ל-50 רובל.
השימוש בלטס נפסק עם פלישת ברית המועצות ללטביה ב-1940 והנהגת השימוש ברובל הרוסי.
הלטס השני: 1993–2013

הלטס הונהג שנית כהליך לטבי רשמי ב-1993 עם הכרזת העצמאות הלטבית.
1סניטמיס
2 סנטימי
5 סנטימי
10 סניטמי
20 סנטימי
50 סנטימי
1 לטס
2 לטי
שטר של 20 לאטי משנת 1935
מטבע של 5 לטי משנות ה-30
כהן משוח מלחמה

| --- | --- |
 מקרא:  ספר דברים, פרק כ', פסוק ב'
 משנה:  מסכת סוטה, פרק ח'
 תלמוד בבלי:  מסכת סוטה, דף מ', עמוד ב' (פרק משוח מלחמה)
 משנה תורה:  ספר שופטים, הלכות מלכים ומלחמות, פרק ז'
 ספרי מניין המצוות:  ספר המצוות, עשה קצ"א ספר החינוך, מצווה תקכ"ו
 
כהן משוח מלחמה הוא כהן שנמשח בשמן המשחה וממונה לקיום המצווה לחזק את לב החיילים לקראת היציאה לקרב.
מקור המצווה

מקור המצווה מופיע בספר דברים:
כִּי תֵצֵא לַמִּלְחָמָה עַל אֹיְבֶךָ וְרָאִיתָ סוּס וָרֶכֶב עַם רַב מִמְּךָ לֹא תִירָא מֵהֶם כִּי ה' אֱלֹהֶיךָ עִמָּךְ הַמַּעַלְךָ מֵאֶרֶץ מִצְרָיִם. וְהָיָה כְּקָרָבְכֶם אֶל הַמִּלְחָמָה וְנִגַּשׁ הַכֹּהֵן וְדִבֶּר אֶל הָעָם. וְאָמַר אֲלֵהֶם שְׁמַע יִשְׂרָאֵל אַתֶּם קְרֵבִים הַיּוֹם לַמִּלְחָמָה עַל אֹיְבֵיכֶם אַל יֵרַךְ לְבַבְכֶם אַל תִּירְאוּ וְאַל תַּחְפְּזוּ וְאַל תַּעַרְצוּ מִפְּנֵיהֶם. כִּי ה' אֱלֹהֵיכֶם הַהֹלֵךְ עִמָּכֶם לְהִלָּחֵם לָכֶם עִם אֹיְבֵיכֶם לְהוֹשִׁיעַ אֶתְכֶם
לפי זה כותב הרמב"ם בספר המצוות ש”צונו שנמנה כהן שיוכיח לעם תוכחת המלחמה, ויחזיר מי שאינו ראוי לו להילחם או לחולשה בעבור שתהיה מחשבתו בענין יחייב לו מעוט הגבורה למלחמה, והם שלושה דברים שביאר הכתוב. ואחר כך יכנסו למלחמה. וזה הכהן נקרא בהן משוח מלחמה” (ספר המצוות, עשה קצ"א)
פרטי הציווי

בעל ספר החינוך מבאר כי "מפני שהאדם נשמע יותר כשהוא נכבד ציותה התורה להיות הממונה לחזק בדברים טובים מן הכהנים שהם מבחר העם" ומסיים באמירה שמצווה זו חובה על הציבור.
נאום משוח מלחמה וההכרזה בערכי המלחמה חובה רק במלחמת רשות ואילו במלחמת מצווה אין כל חובה לכהן לנאום ולהכריז. אמנם בספר משנה תורה כתב הרמב"ם ”אחד מלחמת מצוה ואחד מלחמת הרשות ממנין כהן לדבר אל העם בשעת המלחמה ומושחין אותו בשמן המשחה וזהו הנקרא משוח מלחמה”.
פרטי הציווי > נאום השוטרים

לקראת סיום נאומו של הכהן, השוטרים מסיימים לפרט את הדברים באוזני החיילים;
וְדִבְּרוּ הַשֹּׁטְרִים אֶל הָעָם לֵאמֹר מִי הָאִישׁ אֲשֶׁר בָּנָה בַיִת חָדָשׁ וְלֹא חֲנָכוֹ יֵלֵךְ וְיָשֹׁב לְבֵיתוֹ פֶּן יָמוּת בַּמִּלְחָמָה וְאִישׁ אַחֵר יַחְנְכֶנּוּ. וּמִי הָאִישׁ אֲשֶׁר נָטַע כֶּרֶם וְלֹא חִלְּלוֹ יֵלֵךְ וְיָשֹׁב לְבֵיתוֹ פֶּן יָמוּת בַּמִּלְחָמָה וְאִישׁ אַחֵר יְחַלְּלֶנּוּ. וּמִי הָאִישׁ אֲשֶׁר אֵרַשׂ אִשָּׁה וְלֹא לְקָחָהּ יֵלֵךְ וְיָשֹׁב לְבֵיתוֹ פֶּן יָמוּת בַּמִּלְחָמָה וְאִישׁ אַחֵר יִקָּחֶנָּה. וְיָסְפוּ הַשֹּׁטְרִים לְדַבֵּר אֶל הָעָם וְאָמְרוּ מִי הָאִישׁ הַיָּרֵא וְרַךְ הַלֵּבָב יֵלֵךְ וְיָשֹׁב לְבֵיתוֹ וְלֹא יִמַּס אֶת לְבַב אֶחָיו כִּלְבָבוֹ. ט וְהָיָה כְּכַלֹּת הַשֹּׁטְרִים לְדַבֵּר אֶל הָעָם וּפָקְדוּ שָׂרֵי צְבָאוֹת בְּרֹאשׁ הָעָם.
תפקיד מלחמתי

הגמרא במסכת נזיר (דף מ"ז, עמוד ב') מזכירה את הדין שבמקרה שאפשר להציל רק אחד מהם, כהן משוח מלחמה קודם להצלה לסגן (כהן גדול חליפי לעבודת יום הכיפורים). הנימוק של הגמרא הוא משום שתלויים בו רבים. וכתב רש"י שם שהוא עושה מלחמה בשביל רבים. והרא"ש פירש שהמלחמה נעשית על פיו. יש שמפרשים שמכאן שחז"ל ראו את המשוח מלחמה לא רק בעל תפקיד מורלי, אלא גם בעל תפקיד מלחמתי ממש אולי אפילו שר צבא.
בדומה לכך כתב הרד"ק (על שמואל ב', כ"ג, כ') שכהן משוח נכנס עם ישראל למלחמה. הרב אלתר דוד רגנשברג כתב בספר משפט הצבא בישראל בשם הרב קוק שמשוח מלחמה הוא ראש עורכי המלחמה, שזו גם הסיבה שבנו לא יורש אותו, כי ייתכן שבניגוד אליו בנו אינו יודע להתעסק בתחום. לעומת זאת המרדכי במסכת גיטין (סוף פרק מי שאחזו) משער שמשוח מלחמה לא היה חוצה את הגבול, ולכן לא היה כותב גט כריתות לאשתו ביציאה למלחמה.
דיני הכהן משוח

לכהן משוח יש איסורי נישואין ככהן גדול - אסור באלמנה ומצווה בבתולה. אסור לו להיטמאות למתים ככהן גדול. אבל בניגוד לכהן גדול אינו לובש שמונה בגדים ואינו מקריב קורבן כשהוא אונן ובפטירתו אינו משחרר את הרוצח בשגגה מעיר מקלט.
ראו גם

לא תערץ מפניהם
הערות שוליים

↑  ספר המצוות, עשה קצ"א
↑  משנה תורה לרמב"ם, הלכות מלכים ומלחמות, פרק ז', הלכה א'
↑  רגנשברג, אלתר דוד, משפט הצבא בישראל, באתר היברובוקס
↑  תלמוד בבלי, מסכת הוריות, דף י"ב, עמוד ב'
| ספר דברים |
| --- | --- | --- |
| פרשת דברים | ערבות מואב • חטא המרגלים • חטא המעפילים |  |
| פרשת ואתחנן | עשרת הדיברות • שמע ישראל • שמע ישראל (פרשיה) • תפילין |  |
| פרשת עקב | כוחי ועוצם ידי • תורת הגמול • חטא העגל • והיה אם שמוע • ברכת המזון • שבעת המינים • לא תערץ מפניהם |  |
| פרשת ראה | היתר אכילת בשר • נביא שקר • מסית • עיר הנידחת • סימני כשרות בבעלי חיים • תרומות ומעשרות • שמיטת כספים • עבד עברי • שלוש רגלים • עלייה לרגל |  |
| פרשת שופטים | משפט עברי • איסור שוחד • איסור עבודה זרה • זקן ממרא • מצוות מינוי מלך • זרוע, לחיים וקיבה • ראשית הגז • כישוף • אוב • ידעוני • חובר חבר • רוצח בשגגה • עיר מקלט • עדות שקר • עדים זוממים • לא תערוץ מפניהם • הלכות מלחמה • כהן משוח מלחמה • מצוות קריאה לשלום במלחמה • בל תשחית • עגלה ערופה |  |
| פרשת כי תצא | אשת יפת תואר • משפט הבכורה • בן סורר ומורה • תלייה • השבת אבידה • לא ילבש • מוציא שם רע • מפתה • איסור קדשה • גירושין • ייבום וחליצה • ממזר • מצוות טעינה • איסור ריבית • משכון • הלנת שכר • מתנות עניים • לא תחסום שור בדישו • כלאי הכרם • לא תחרוש בשור ובחמור יחדו • שעטנז • לא ילבש • השבת אבדה • איסור גנבת נפש • אתנן זונה ומחיר כלב • קבורת המת • שילוח הקן • מצוות מעקה • ציצית • נדרים • מלקות |  |
| פרשת כי תבוא | מקרא ביכורים • וידוי מעשרות • מעמד הר גריזים והר עיבל |  |
| פרשת נצבים | תשובה • קיבוץ גלויות |  |
| פרשת וילך | הקהל • הסמכת יהושע • כתיבת משה את התורה |  |
| פרשת האזינו | שירת האזינו |  |
| פרשת וזאת הברכה | ברכת משה • מות משה • הר נבו |  |
| דמויות מרכזיות | משה • יהושע בן נון |  |
ספר בראשית • ספר שמות • ספר ויקרא • ספר במדבר • ספר דברים
ליאופולד אנד סטיבנס

| --- | --- |

 נתונים כלליים
 סוג:  פרטית
 תקופת הפעילות:  1907–הווה (כ־117 שנים) 
 מיקום המטה:  ביברטון 
 מוצרים עיקריים:  כוונת טלסקופית, משקפת, משקפי שמש 
  
 www.leupold.com
 
כוונת טלסקופית ליאופולד סימן 6 בעלת הגדלה משתנה של X3-X18
רובה צלפים רמינגטון M24 של צה"ל עם כוונת טלסקופית ליאופולד סימן 6 X3-X18
ליאופולד אנד סטבנס בע"מ (באנגלית: Leupold & Stevens, Inc.) היא חברה אמריקאית המייצרת אופטיקה צבאית, כוונות טלסקופיות, כוונות השלכה, משקפות וטלסקופים לצלפים ומאתרים. החברה ממוקמת בביברטאון, אורגון, ארצות הברית. היא נוסדה ב-1907 והיא נמצאת עד היום בבעלות משפחתית של המייסדים.
מוצרי החברה משמשים מספר צבאות, בהם הכוחות המזוינים של ארצות הברית ובפרט צבא ארצות הברית, חיל הנחתים של ארצות הברית ואריות הים. גם צה"ל משתמש בטלסקופים של החברה, ובעיקר בכוונות הטלסקופיות ליאופולד סימן 4 (Leupold Mk 4 LR/T M1 10×40mm fixed-power scope) וליאופולד סימן 6 X3-X18 החדשה.
כריזוטיל

| --- | --- |
כריזוטיל מברזיל
כריזוטיל מברזיל
 תכונות המינרל
 הרכב כימי:  Mg3Si2O5(OH)4
 מערך קריסטלוגרפי:  מונוקליני או אורתורומבי
 צורת הגביש:  מחטי, המינרל מופיע בדרך כלל בצורת סיבים או כמסה חסרת צורה
 צבע:  לבן, צהוב, אפור, ירוק בהיר עד ירוק כהה
 ברק:  משיי
 שקיפות:  שקוף למחצה עד אטום
 שבירה:  לסיבים
 קשיות:  3-2.5 בסולם מוס
 משקל סגולי:  2.53
 שרטוט:  לבן
 מינרלים נלווים:  אנטיגוריט, ליזרדיט, קורונדום
כריזוטיל או גם אזבסט לבן הוא מינרל פילוסיליקטי - (סיליקט במבנה בצורת לוחיות) סיבי רך של מגנזיום והידרוקסיד, השייך לקבוצת הסרפנטין. הכריזוטיל הוא הסוג הנפוץ ביותר של אזבסט, ומהווה כ-95% מהאזבסט הנמצא בשימוש בארצות הברית, ובאחוז שימוש דומה במדינות אחרות.
תכונות > הרכב

נוסחת המבנה הכימי האידיאלית של הכריזוטיל היא Mg3Si2O5(OH)4. חלק מקטיוני המגנזיום עשויים להיות מוחלפים על ידי ברזל או קטיונים אחרים. החלפה של יוני ההידרוקסיד בפלואוריד, בתחמוצות או כלוריד מוכרת גם כן, אבל היא נדירה יותר. נוסחה זו דומה למרבית המינרלים של קבוצת הסרפנטין ומשום כך המינרלים אנטיגוריט וליזרדיט, הם פולימורפים של הכריזוטיל, וההבדל ביניהם הוא בסימטריה הגבישית וביחסים שבין כמויות הברזל והמגנזיום. מינרל קשור, אבל נדיר הרבה יותר הוא הפקוראיט שבו הוחלפו כל יוני המגנזיום של הכריזוטיל בקטיוני ניקל.
תכונות > סוגים

הכריזוטיל מופיע בטבע בשלוש צורות. קשה מאוד להבדיל בין צורות אלו בבחינה ידנית ונדרשת בדרך כלל בדיקה באמצעות מיקרוסקופ באור מקוטב. פרסומים ישנים נוהגים להתייחס לכריזוטיל כאל קבוצה של מינרלים – שלוש הצורות המפורטות להלן, וכן גם את הפקוראיט – אך בשנת 2006 הוחלט באגודה הבינלאומית למינרלוגיה להתייחס אליהם כאל מינרל אחד שיש לו כמה מופעים שונים בטבע.
| שם | מערכת גבישית | המקום בו נמצא לראשונה | קישור לאתר Mindat | הפרמטרים של תא היחידה | מקור למבנה הגביש |
| --- | --- | --- | --- | --- | --- |
| אורתוכריזוטיל | אורתורומבית, פסאודוהקסגונלית | מחוז קדפה*, אנדרה פרדש, הודו | 3025 | a = 5.34 Å; b = 9.24 Å; c = 14.2 Å |  |
| פאראכריזוטיל | אורתורומבית | לא ידוע | 3083 | a = 5.3 Å; b = 9.24 Å; c = 14.71 Å |  |
| קלינוכריזוטיל | מונוקלינית ( 2/m\ ) | זלוטי סטוק* (Złoty Stok), שלזיה תחתית, פולין | 1071 | a = 5.3 Å; b = 9.19 Å; c = 14.63 Å; β = 93° |  |
מקור: mindat.org. * זלוטי סטוק (Złoty Stok) וקדפה (Kadapa) היו קרויים בעבר רייכנשטיין (Reichenstein) וקודאפה (Cuddapah) בהתאמה, וייתכן ששמות אלו מופיעים בחלק מהפרסומים.
כריזוטיל הוא הנפוץ ביותר מבין שלוש הצורות, והמקום הידוע ביותר בו ניתן למצוא אותו הוא בקרבת העיירה אזבסטוס (Asbestos) בפרובינציית קוויבק שבקנדה, שם מצוי מכרה האזבסט הגדול בעולם. שני מקדמי השבירה שלו נוטים להיות נמוכים יותר משני הסוגים האחרים. ניתן להבדיל בין הפאראכריזוטיל לאורתוכריזוטיל על ידי העובדה שבאורתוכריזוטיל מקדם השבירה הגבוה יותר נמדד במקביל לציר האורך של הסיבים (כמו שקורה גם בקלינוכריזוטיל), בעוד שבפאראכריזוטיל מקדם השבירה הגבוה יותר נמדד במאונך לציר האורך של הסיבים.
תכונות > קריסטלוגרפיה

כאמור הכריזוטיל מופיע בטבע בשלוש צורות והמערכות הגבישיות והפרמטרים של תא היחידה תוארו בטבלה לעיל.
המבנה הפנימי של הכריזוטיל הוא של לוחיות זעירים ברוחב של מספר אנגסטרם. כל לוחית בנויה משלוש שכבות. השכבה העליונה והתחתונה בנויות מטטרהדרונים של סיליקה (SiO4). שלושה מתוך ארבעת אטומי החמצן שבסיליקה נמצאים במישור השכבה ומתחברים לאטומי חמצן של הטטרהדרונים האחרים באותה שכבה ויוצרים בכך רשת של משושים. אטום החמצן הרביעי בסיליקה מתקשר עם שכבת הביניים (כלומר "מצביע" למעלה בשכבה התחתונה ו"מצביע" למטה בשכבה העליונה). שכבת הביניים היא של Mg(OH)2 הקרויה "שכבת הברוסיט" משום ששכבות של Mg(OH)2 מצויות גם במינרל ברוסיט. השכבות לא נערמות בצורה מושלמת והתוצאה היא לוחיות מעוותות. בכריזוטיל העיוות יוצר צינוריות שהן המקור לסיבים.